મેરેથોન માટે આયોજકો હાઈવે-૧ ને છ કલાક માટે બંધ કરી દેવાના હતા, અને વળી રેસની શરુઆત જંગલની વચ્ચેથી થતી હોવાથી ત્યાં રહેવાની વ્યવસ્થા નહતી. આથી સવારે પોણા હાર વાગ્યે મોન્ટરેથી બસની વ્યવસ્થા કરેલી, જે રેસની શરુઆત સુધી દોડવીરોને લઈ જવાની હતી. ચાર વાગ્યાની બસ લઈ, પાંચ વાગ્યે રેસની શરુઆત પાસે પહોંચ્યો. હજુ અજવાળુ થયેલુ નહતુ, અને ઠંડી સારી એવી હતી. દોડવા માટેના કપડા ઠંડી સામે બહુ રક્ષણ આપે નહી; ભલુ થાય આયોજકોનું જેમણે ગરમ કોફીની વ્યવસ્થા કરેલી. સાડા પાંચની આસપાસ ખળભાંખળું થઈ ગયુ. બીજા રનર્સ સાથે વાતો કરવાની મજા માણી. જાણીતા મેરેથોનર જેફ ગેલોવે પણ આ મેરેથોન દોડવાના હતા, એમણે સો ઉપર મેરેથોન દોડેલી છે, અને એ વીષય ઉપર ઘણા પુસ્તકો લખેલા છે, અને “વોક બ્રેક” પધ્ધતીના ચુસ્ત હીમાયતી છે. એમણે સવારે મેરેથોનના માર્ગ વીશે માહીતી આપી. બીજો અડધો કલાક “સુલભ શૌચાલય”ની લાઈનમાં પસાર થયો. આખરે પોણા સાત વાગ્યે મેરેથોનની શરુઆત થઈ.